Diari Oficial de la Generalitat Valenciana


Sumari del DOGV 6979, del 06-03-2013 (2013/1653)

Notificació de la sentència dictada en el procediment de modificació de mesures número 711/2010.
------------------------------------------------------------------------------------------------

### Dades del document

Número de DOGV
:   6979

Data del DOGV
:   06-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1653


Organisme emissor
:   Jutjat de Primera Instància i Instrucció Número 2 de Vinaròs

Tipus de document
:   Edicte

Notificació de la sentència dictada en el procediment de modificació de mesures número 711/2010. [2013/1653]  
Modificació de mesures en relació amb fills extramatrimonials sup.co. 000711/2010  
De: Inmaculada Niñerola Fonollosa.  
Procuradora: Alicia Ballester Ferreres.  
Contra: José Luis Llopis Cano.   
Procurador/a: -   
En este procediment de modificació de mesures número 711/2010, seguit a instàncies d'Inmaculada Niñerola Fonollosa contra José Luis Llopis Cano, s'ha dictat la sentència l'encapçalament i dispositiva de la qual són els següents:  
«Sentència número 4/2013  
Jutgessa que la dicta: Elena Zabalza Sánchez.   
Lloc: Vinaròs.  
Data: 5 de febrer de 2013.   
Antecedents de fet  
Primer. Davant d'este jutjat se seguix el procediment de guarda i custòdia 711/2010, a instàncies d'Inmaculada Niñerola Fenollosa, representada per la procuradora Alicia Ballester Ferreres i assistida per la lletrada Jara Inés Gamallo Della, contra José Luis Llopis Cano, que, citat en forma legal, no hi va comparéixer, per la qual cosa va ser declarat en rebel·lia. Amb la intervenció del ministeri fiscal en la defensa de l'interés del menor [...]   
  
Dispositiva   
Estime parcialment la demanda interposada per la procuradora Alicia Ballester Ferreres, en nom i representació d'Inmaculada Niñerola Fonollosa, contra José Luis Llopis Cano, declarat en rebel·lia, dispose les mesures següents:   
1. S'atribuïx la guarda i custòdia de la filla menor I., a la progenitora Inmaculada Niñerola Fonollosa. Ambdós progenitors exercixen conjuntament la pàtria potestat.   
2. El progenitor no custodi podrà visitar la filla menor els caps de setmana alterns des del divendres a les 17.00 hores, en què arreplegarà la menor de l'escola, i fins que la reintegrarà al domicili matern el diumenge a les 20.00 hores. Així mateix, tindrà dret a la mitat de les vacacions de Nadal, Setmana Santa i estiu. El progenitor no custodi triarà els anys parells i la mare els imparells.   
3. En concepte de pensió alimentària per a la filla menor, el pare ha d'abonar la suma mensual de 300 euros, que es faran efectius anticipadament, dins dels cinc primers dies de cada mes, per mitjà d'un ingrés en l'entitat i compte bancari de la seua titularitat que a este efecte designe la progenitora. Esta quantitat s'ha d'actualitzar anualment, amb efecte des del 10 de gener de cada any, en proporció a la variació que experimente l'Índex de Preus al Consum general en el període de desembre al desembre immediat anterior, segons les dades que publique l'Institut Nacional d'Estadística o l'òrgan autonòmic que el substituïsca.   
  
Els gastos extraordinaris que es produïsquen en la vida de la menor seran sufragats per ambdós progenitors per mitats.   
No pertoca fer cap pronunciament especial sobre les costes processals produïdes.   
Notifiqueu esta resolució a les parts i al ministeri fiscal; que es deduïsca un testimoni d'esta resolució, que ha de quedar en estes actuacions, i que se n'incloga l'original en el llibre de sentències.   
S'ha de fer saber a les parts que s'hi pot interposar un recurs d'apel·lació, davant de l'Audiència Provincial de Castelló. El recurs s'interposa davant del tribunal que haja dictat la resolució que s'impugna, dins del termini de 20 dies hàbils comptador des de l'endemà de la notificació. En la interposició del recurs, l'apel·lant ha d'exposar les al·legacions en què es basa la impugnació, a més d'esmentar la resolució contra la qual s'apel·la i les decisions que s'impugnen, corn establix l'article 458 de la Llei d'Enjudiciament Civil, després de la reforma operada per la Llei 37/2011, de 10 d'octubre, de Mesures d'Agilització Processal.   
  
D'acord amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent ha de constituir un depòsit de 50 euros, el qual s'ha de consignar en el compte de consignacions d'este Jutjat, i no es pot admetre a tràmit el recurs si no s'ha constituït el depòsit.   
  
Així, per esta la meua sentència, jutjant definitivament en primera instància, ho pronuncie, ho mane i firme.   
Publicació. La sentència va ser llegida i publicada pel jutge que la subscriu, mentres celebrava audiència pública en el dia de la seua data. En done fe.»  
I, atés que el demandat, José Luis Llopis Cano, es troba en parador ignorat, expedisc este edicte a fi que li valga de notificació de forma deguda.  
  
Vinaròs, 24 de gener de 2013.- El secretari judicial: Sebastián Juan Roso Pablo.